OpenLLM-France/wikimedia huggingface dataset:
# Casa Romañá

La Casa Romañá és una obra eclèctica de Capellades (Anoia) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular de planta baixa i tres pisos, amb pati a darrere i coberta a dues vessants. La façana presenta una composició simètrica amb quatre eixos i obertures verticals, éssent les de la primera planta les més destacades enmarcades amb guardapols ornamentats amb palmetes, mènsules i motllurats, i tancades amb barana de ferro. La planta baixa té dues portes d'accés d'arc rebaixat situades als extrems. La façana ha estat arreglada recentment.

## Referències

* ↑ «Casa Romañá». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# János Végh

János Végh (Vereb, 15 de juny de 1845 - Budapest, 31 de gener de 1918), conegut també amb el seu nom alemany Johann Végh von Veréb, fou un jurista i compositor de música hongarès.
Alumne distingit del Conservatori de Budapest, i també notable jurisconsult, des de molt jove s'assenyala en els cercles artístics del seu país com a inspirat compositor.
Va escriure i publicar nombrosos lieder; un Tema amb variacions; estudis per a piano; una sonata per a violí; diversos arranjaments d'obres per a orquestra de Franz Liszt, i un Walzer-Suite (molt famós) per a piano a quatre mans, tot això publicat, restant inèdita una Cantata per a veus i orquestra, molta música de cambra, salms, misses i dues òperes.

## Referències

* ↑ «Végh von Veréb, Johann». A: Enciclopèdia Espasa (en castellà). Tom. núm 67, p. 506. ISBN 84-239-4567-7.
# (283) Emma

(283) Emma és un asteroide pertanyent al cinturó d'asteroides descobert el 8 de febrer de 1889 per Auguste Honoré Charlois des de l'observatori de Niça, França.
Es desconeix la raó del nom.

## Satèl·lit

El 14 de juliol de 2003 un equip d'astrònoms, encapçalats per William J. Merline, usant el telescopi Keck II va descobrir un satèl·lit que ha rebut la designació provisional de S/2003 (283) 1. S'estima que té uns 9 quilòmetres de diàmetre i orbita a una distància d'uns 581 quilòmetres del centre d'Emma.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 7 8 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 37. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* ↑ «IAUC 8165: S/2003 (283) 1; NOVAE IN M31» (en anglès). [Consulta: 4 maig 2015].
* ↑ «(283) Emma and S/2003 (283) 1» (en anglès). [Consulta: 4 maig 2015].

## Enllaços externs

* «(283) Emma» (en anglès). Minor Planet Center. [Consulta: 4 maig 2015].
# Ratpenat cuallarg de Medje

El ratpenat cuallarg de Medje (Mops congicus) és una espècie de ratpenat de la família dels molòssids que es troba al Camerun, Ghana, Nigèria, la República Democràtica del Congo i Uganda.

## Referències

* ↑ Distribució (anglès)
* ↑ Mops congicus a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Flor de sal

La flor de sal és una forma de sal pura, recollida segons tècniques molt tradicionals a Europa, l'origen de la qual és marí. Concretament, es recull la sal de la capa superior dels recipients on s'obté sal, abans aquesta no caigui al fons. El seu nom procedeix del francès Fleur de Sel i es recull a tota la costa nord francesa (sobretot a la Bretanya). Una de les flors de sal més populars, de fet, és la sal Guérande, encara que n'hi ha d'altres en diferents parts del món, com ara la de l'Algarve a Portugal, de qualitat similar. Pel que fa al color, algunes varietats tenen tons grisosos deguts a alguns minerals i d'altres varietats tenen tons vermellosos o rosats deguts a la presència de microalgues de Dunaliella salina.
En aquesta sal, hi ha una barreja entre un toc subtil de violetes i una delicada olor marina. Alguns la denominen: la reina de la sal. Atesa la seva relativa escassetat, la flor de sal és la més cara de les sals que es venen.

## Usos

Aquesta sal s'utilitza sempre afegint-la en l'última fase d'emplatat d'un plat, just abans de servir-se, atès que sol fondre's fàcilment amb els sucs dels aliments. Sol emprar-se en gairebé qualsevol tipus de plat, des de carns fins a verdures o peixos.

## Vegeu també

* Història de la sal

## Enllaços externs

* Article sobre la flor de sal de Guérande (anglès)
# HD 197027

Coordenades: 20$^h$ 41$^m$ 54,632$^s$; −27° 12′ 57,41″
HD 197027 (HIP 102152) és una nana groga de la seqüència principal a la constel·lació de Capricorn. A aproximadament 254 anys llum de distància, brilla a una magnitud visual aparent de 9,16. S'estima que té uns 8,2 bilions d'anys, 3,6 més que el Sol. L'abundància de ferro de HD 197027 és 0,004 (un 0,4% més que el Sol). Es mou a través de la Via Làctia a una velocitat de 77,7 km/s respecte al Sol. La seva òrbita galàctica projectada el situa a entre 19.200 i 34.800 anys llum del centre de la galàxia. D'aquí a 549.000 anys serà el més a prop possible del Sol i brillarà a una magnitud aparent de 8,76 a una distància de 208 anys llum.

## Similitud envers el Sol

HD 197027 és considerat l'anàleg solar més semblant al Sol, tot i ser molt més antic. Estudis amb el Very Large Telescope demostren que els paràmetres atmosfèrics de l'estrella determinen que és 54 K més freda que el Sol, 0,09 dex inferior en gravetat superficial i amb una microturbulència idèntica al nostre valor solar derivat. El patró químic solar de HD 197027 el fa un candidat potencial per a albergar planetes rocosos, possibilitat que es veu reforçada per la falta de planetes gegants a la seva regió de planetes terrestres. A més, es considera una prova que afirma que la quantitat de liti de les estrelles disminueix al llarg del temps, ja que l'abundància de liti a HD 197027 és la més baixa reconeguda fins ara en una 'bessona' solar.

## Referències

* ↑ Afirmat a: Catalogue of two-dimensional spectral types for the HD stars, Vol.4. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 arXiv «High Precision Abundances of the Old Solar Twin HIP 102152: Insights on Li Depletion from the Oldest Sun». Astrophisycs, 27-08-2013.
* ↑ Ashland Astronomy Studio «HD 197027, a yellow main-sequence star in Capricornus». https://www.astrostudio.org/ [Consulta: 28 agost 2013].
# Carles de Mayenne

Carles de Lorena o de Mayenne -en francès Charles de Lorraine o Charles de Mayenne- (Alençon, Regne de França, 26 de març de 1554 - Soissons, 4 d'octubre de 1611) fou un príncep francès de la Casa de Lorena, Fou duc de Mayenne de 1573 a 1611, i era conegut com el duc de Mayenne, o simplement Mayenne, que era com l'anomenava el rei Enric IV de França.
Partidari de la Lliga Catòlica, va participar activament en diverses campanyes militars sota el regnat d'Enric III. Se li va concedir el títol honorífic de gran camarlenc i el (1585) se li va confiar el govern de la Borgonya. Després de l'assassinat del seu germà, Enric de Guise, el 1588, va ser nomenat cap de l'exèrcit pel Consell de París.
Durant la sisena guerra de religió francesa va prendre les poblacions de Brouage i La Mure als protestants. Després de l'assassinat d'Enric III el 1589, va intentar que fos proclamat rei el cardenal Carles I de Borbó, però fou derrotat a Arques i a Ivry per Enric IV, al qual es va sotmetre solemnement el 1595.

## Família

Era fill del duc de Guisa Francesc I (1519-1563) i d'Anna d'Este (1531-1607). El 6 d'agost de 1576 es va casar amb Enriqueta de Savoia-Villars (1541-1611), filla del marquès de Villars Honorat II de Savoia (1511-1580) i de la vescomtessa Joana Francesca de Foix (1520-1542). El matrimoni va tenir quatre fills:
* Enric (1578-1621).
* Carles Manuel (1581-1609).
* Caterina (1585-1618), casada amb Carles I Gonzaga-Nevers (1580-1637).
* Renata, morta el 1638), casada amb Mari II Sforza (1594-1658).

## Bibliografia

* Henri Drouot, Mayenne et la Bourgogne : étude sur la Ligue (1587-1596), éditions Picard, 1937. 2 volumes - A:-8° de LXXIX + 454 et 525pp.
# Journal of Coastal Research

El Journal of Coastal Research és una revista científica bimensual que tracta de la recerca els processos costaners. Va ser fundat el 1984 amb el nom de Litoralia i l'any següent es va canviar al nom actual. Està publicat per la Coastal Education and Research Foundation, el president i director executiu de la qual, Charles W. Finkl, també és el redactor en cap de la revista. La revista és membre de BioOne des del 2005. Segons Journal Citation Reports, el Journal of Coastal Research tenia un factor d'impacte de 0,915 el 2016, col·locant-lo al lloc 193 de les 229 revistes a la categoria de «Ciències del Medi Ambient».

## Referències

* ↑ Makowski, Chris. «Charles W. Finkl, Ph.D.» (en anglès). Arxivat de l'original el 28 de novembre 2020. [Consulta: 28 juliol 2021].
* ↑ «Journal of Coastal Research Aims & Scope» (en anglès). [Consulta: 28 juliol 2021].
* ↑ Journals Ranked by Impact: Environmental Sciences. Science. Clarivate Analytics, 2017.

## Enllaços externs

* Journal of Coastal Research - Lloc web oficial
# 74a Brigada (Regne Unit)

La 74a Brigada va ser una formació de l'Exèrcit britànic. Va ser formada com a part del nou exèrcit, conegut com a Exèrcit de Kitchener i assignada a la 25a Divisió, servint al front occidental durant la Primera Guerra Mundial. Després de patir moltes baixes en el marc de la ofensiva de primavera alemanya, el 1918, la brigada va ser reformada amb noves unitats. Va entrar en combat a la línia Hindenburg, a l'octubre, i a Picardia, el novembre. La brigada nova tornar a formar-se per combatre a la Segona Guerra Mundial.

## Formació

Des de la formació fins al final de l'ofensiva de primavera.
* 11è Batalló, Lancashire Fusiliers (Dissolta l'agost de 1918)
* 13è Batalló, Cheshire Regiment (Dissolta l'agost de 1918)
* 8è Batalló, East Lancashire Regiment (Retirada el novembre de 1918)
* 8è Batalló, Loyal North Lancashire Regiment (Retirada l'octubre de 1915)
* 9è Batalló, Loyal North Lancashire Regiment (Retirada el juny de 1918)
* 2n Batalló, Royal Irish Rifles (Afegida l'octubre de 1915, retirada el novembre de 1917)
* 3r Batalló, Worcestershire Regiment (Afegida el novembre de 1917, retirada el juny de 1918)
* 74a Companyia d'Ametralladores (Afegida el març de 1916, transferida al 25è batalló el març de 1918)
* 74a Bateria de Morters de Trinxera (Formada el juny de 1916)
Després de la reforma posterior a la ofensiva de primavera.
* 2/7è Batalló, Lancashire Fusiliers (Afegida el juny de 1918, dissolta el juliol de 1918)
* 21è Batalló, Middlesex Regiment (Afegida el juny de 1918)
* 9è Batalló, Yorkshire Regiment (Afegida el setembre de 1918)
* 11è Batalló, Sherwood Foresters (Afegida el setembre de 1918)
* 13è Batalló, Durham Light Infantry (Afegida el setembre de 1918)
* 74a Bateria de Morters de Trinxera

## Referències i bibliografia
### Referències

* ↑ Joslen p306
* ↑ «25th Division». The Long Long Trail. [Consulta: 20 gener 2012].
* ↑ «25th Division». The Long Long Trail. [Consulta: 27 octubre 2014].

### Bibliografia

Joslen, Lt.Col H.F.. Orders of Battle, Second World War, 1939-1945. Eastbourne: N&M, 2003. ISBN 9781843424741.
# Ratpenat cuallarg de Mongalla

El ratpenat cuallarg de Mongalla (Mops demonstrator) és una espècie de ratpenat de la família dels molòssids que es troba a Burkina Faso, el Camerun, República Democràtica del Congo, Costa d'Ivori, Ghana, Kenya, Mali, el Sudan i Uganda.

## Referències

* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Flora

* Per a altres significats, vegeu «Flora (desambiguació)».
Flora, en botànica, té dues accepcions. El primer significat és la flora d'una superfície o d'un període, fent referència a totes les plantes que viuen en una superfície o període, especialment les autòctones. El segon significat és respecte a un llibre o un altre treball botànic que descriu les espècies de plantes que es fan en una superfície o en un període amb la intenció de permetre'n la identificació. Fauna és el terme corresponent per a referir-se als animals.
La paraula flora prové de la dea de la mitologia romana Flora. Flora i fauna i altres formes de vida com els fongs s'anomenen col·lectivament biota.
Els bacteris a vegades s'inclouen dins la flora.

## Flora mediterrània

Hi ha cinc regions al món amb clima mediterrani: La conca del Mediterrani amb 25.000 plantes Califòrnia amb 4.300 plantes, Xile central amb 2.400 plantes, la part sud de Sud-àfrica amb 8.550 i parts sud i oest d'Austràlia amb 8.000 plantes. La flora d'aquestes cinc regions componen la flora mediterrània en sentit ampli. Tot i ocupar aquestes zones de clima mediterrani, menys del 5% de les terres emergides del món tenen unes 48.250 espècies de plantes vasculars, cosa que representa quasi un 20% del total mundial.
Aquestes regions també tenen un alt nombre de plantes rares i endemismes. Aquesta presència de plantes especials refuta les prediccions de la relació entre diversitat i superfície, productivitat i latitud.

## Notes

* ↑ Definició de "Flora" al diccionari Merriam-Webster (anglès)
* ↑ «Glossary». Arxivat de l'original el 2003-12-06. [Consulta: 9 abril 2009].
* ↑ Richard M. Cowling, Philip W. Rundel, Byron B. Lamont, Mary Kalin Arroyo and Margarita Arianoutsou,Plant diversity in mediterranean-climate regions. Tree vol 11 nº 9 setembre de 1996

## Enllaços externs

* Flora by continent.
* eFloras — a collection of on-line floras.
Viccionari
# Haplogrup C

«Haplogrup C» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# Cascades Mahamanina

Les cascades Mahamanina són unes cascades de 60 metres d'altura a la regió Diana, al nord de Madagascar. Es troba a 15 km d'Ambanja a través de la Route nationale 6 (RN6). Es troben dues cascades més al riu Mirahavavyse, a 14 km per la carretera de Sambirano.

## Vegeu també

* Llista de cascades
# Journal of Differential Geometry

El Journal of Differential Geometry (en català: Revista de Geometria Diferencial) es una revista matemàtica, fundada el 1967 per Chuan-Chih Hsiung i editada per la Universitat de Lehigh de Bethlehem (Pennsilvània). La revista va ser editada pel propi Hsiung fins a la seva mort l'any 2009. El seu editor en cap és actualment Shing-Tung Yau, matemàtic de la Universitat Harvard. La revista és publicada per l'editorial International Press of Boston.
La revista està especialitzada en geometria diferencial i temes connexes, com equacions diferencials, geometria algebraica i topologia geomètrica. Publica nou exemplars a l'any distribuïts en tres volums de tres exemplars cadascun. La revista està indexada pels principals índexs del món de les matemàtiques: MathSciNet, Zentralblatt MATH, etc. La seva política editorial ha estat sempre de reunir el consell editor cada dos mesos per debatre els articles a publicar, lo qual ha fet que s'hagi convertit en una revista de prestigi.

## Referències

* ↑ Krantz, 2005, p. 130.

## Bibliografia

* Krantz, Steven George. Mathematical Publishing: A Guidebook (en anglès). American Mathematical Society, 2005. ISBN 0-8218-3699-4.
# Abdelmajid Lakhal

Abdelmajid Lakhal (àrab: عبد المجيد لكحل, ʿAbd al-Majīd Lakḥal) (Bizerta, Tunísia, 29 de novembre de 1939 - Tunis, Tunísia, 27 de setembre de 2014) va ser un actor i director tunisià.
Va néixer a Bizerta i passà la joventut a Hammam-Lif. El seu primer treball fou Khatimatou Ennafaf, el 1948. El 1960 ingressà al Conservatori Nacional de Teatre, Música i Dansa de Tunis. El 1971 va fer la seva primera feina professional com a director, i el 1974 va dirigir El mercader de Venècia, de William Shakespeare. El 2000 i 2001 va dirigir La gavina (àrab: النوارس) d'Anton Txèkhov al Teatre Municipal de la ciutat de Tunis.
Després de molts treballs en teatre, televisió i cinema, organitzava i dirigia obres amb la Companyia del Teatre Municipal de Tunísia. Els darrers 3-4 anys de vida es retirà per problemes de salut. Morí el 27 de setembre de 2014 i fou enterrat el mateix dia al cementiri de Boukornine, a Hammam Lif.

## Referències

* ↑ Abdelmajid Lakhal
* ↑ Mehdi Jomaa: l'Etat prendra en charge les frais de soins de l'artiste tunisien Abdelmajid Lakhal
* ↑ «Nécrologie: décès de l'acteur Abdelmajid Lakhal». Arxivat de l'original el 2014-10-06. [Consulta: 15 abril 2015].
* ↑ «Décès de l'acteur Abdelmajid Lakhal». Arxivat de l'original el 2015-12-08. [Consulta: 15 abril 2015].
* ↑ L'acteur Abdelmajid Lakhal n'est plus
* ↑ Actor and Director Abdelmajid Lakhal Passes Away
# Cristina Sandu

Cristina Sandu (Hèlsinki, 1989) és una escriptora finlandesa resident a Anglaterra. Va cursar estudis literaris a Hèlsinki i Edimburg. El 2017, la seva primera novel·la Una balena anomenada Goliat (Valas nimeltä Goliat) va ser nominada al Premi Finlandia de narrativa de ficció. El seu pare és romanès i la seva mare finlandesa, fet que ha influït fortament en la temàtica de la seva primera novel·la. La seva segona novel·la, Vesileikit, es va publicar el 2019.
La seva primera novel·la ha estat traduïda al català.

## Referències

* 1 2 «Cristina Sandu» (en finès). [Consulta: 7 octubre 2020].
* ↑ «Kaunokirjallisuuden Finlandia-ehdokkaiden 2017 lista on yllätyksellinen ja hieno» (en finès). [Consulta: 7 octubre 2020].
* ↑ «Kirja-arvostelu | Taitava ja runollinen esikoisromaani kertoo lapsesta, jolla on yksi jalka Suomessa, toinen sosialismin krapulaa potevassa Romaniassa» (en finès), 21-10-2017. [Consulta: 7 octubre 2020].
* ↑ «Títols – Nits Blanques». [Consulta: 7 octubre 2020].

## Enllaços externs

* «Club literari d'Yle: de Romania i Finlàndia, amb amor: el llibre de Christina Sandu té dues pàtries»
# Fotogramas de Plata 2006

La 57a cerimònia de lliurament dels Fotogramas de Plata 2006, lliurats per la revista espanyola especialitzada en cinema Fotogramas, va tenir lloc el 6 de març de 2007 a la discoteca Joy Eslava de Madrid. Fou presentada per Anabel Alonso.

## Candidatures
### Millor pel·lícula espanyola

| Pel·lícula | Director | Resultat |
| El laberinto del fauno Volver | Guillermo del Toro Pedro Almodóvar | Guanyadora |

### Millor pel·lícula estrangera

| Pel·lícula | Director | Resultat |
| Babel | Alejandro González Iñárritu | Guanyadora |

### Tota una vida

| Intèrpret | Resultat |
| José Luis López Vázquez | Guanyadora |

### Millor actriu de cinema

| actriu | Pel·lícula | Resultat |
| Penélope Cruz | Volver | Guanyadora |
| Carmen Maura | Volver | Candidata |
| Maribel Verdú | El laberinto del fauno | Candidata |

### Millor actor de cinema

| Actor | Pel·lícula | Resultat |
| Daniel Brühl | Salvador (Puig Antich) | Candidat |
| Juan Diego | Vete de mí | Guanyador |
| Sergi López i Ayats | El laberinto del fauno | Candidat |

### Millor actor de televisió

| Actor | Sèrie de televisió | Resultat |
| Paco León | Aída | Candidat |
| Hugo Silva | Los hombres de Paco | Candidat |
| Arturo Valls | Camera Café | Guanyador |

### Millor actriu de televisió

| Actriu | Sèrie de televisió | Resultat |
| Chiqui Fernández | Mujeres | Guanyadora |
| Carmen Machi | Aída | Candidata |
| Ruth Núñez | Yo soy Bea | Candidata |

### Millor actriu de teatre

| Actriu | Muntatge | Resultat |
| Teté Delgado | Gorda | Candidata |
| Marisa Paredes | Hamlet | Guanyadora |
| Nathalie Poza | Hamelin | Candidata |

### Millor actor de teatre

| Actor/Companyia | Muntatge | Resultat |
| Eduard Fernández | Hamlet | Ganador |
| José Mota | Los productores | Candidat |
| Josep Maria Pou | La cabra o qui és Sylvia? | Candidat |

## Referències

* ↑ Pe ilumina los Fotogramas de Plata, El País, 6 de març de 2007
* ↑ Más premios para «Volver» y «El laberinto del fauno», laverdad.es, 6 de març de 2007

## Vegeu també

* Medalles del Cercle d'Escriptors Cinematogràfics de 2006
* XXI Premis Goya
* 51a edició dels Premis Sant Jordi de Cinematografia
* XVI Premis de la Unión de Actores
* V Premis Barcelona de Cinema
* XVI Premis Turia

## Enllaços externs

* Consulta dels Fotogramas de Plata de l'any a l'IMDB
# Kamixlak

Kamixlak (en rus: Камышлак) és un poble de l'óblast de Saràtov, a Rússia, segons el cens del 2010 tenia 35 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# ATK

ATK té els següents significats:
* ATK motorcycles, fabricant de motocicletes fora d'asfalt.
* A.T. Kearney, empresa d'assessoria directiva.
* Accessibility Toolkit, joc d'eines de desenvolupament de programari GNOME.
* Aeroport d'Atqasuk Edward Burnell Sr. a Atqasuk (Alaska) (codi IATA: ATK).
* Alliant Techsystems, contractista aeroespacial i de defensa estatunidenc de nivell mitjà.
* Amateur Teen Kingdom, empresa de distribució de pornografia per Internet.
* America's Test Kitchen, programa de cuina emès a PBS
* Andrew Toolkit, part d'Andrew Project utilitzada per crear i distribuir documents.
* Tirosina-cinasa de Bruton, proteïna.